Държавен вестник, бр. 100, 2015 г., стр. 71

БРОЙ  100	
Д Ъ Р Ж А В Е Н  В Е С Т Н И К 	
СТР.  71  
нова заявка в случай, че срокът по чл. 79, ал. 4 
за окончателно плащане или определеният в 
договора за междинно плащане не е изтекъл.
(5) Документите по ал. 1 трябва да бъдат 
представени в оригинал, нотариално заверено 
копие или копие, заверено от получателя на 
финансовата помощ. Когато са представени 
заверени от получателя копия на документи, 
техните оригинали се осигуряват за преглед 
от служител на ДФЗ – РА. 
Чл. 81. (1) Авансово плащане е допусти-
мо, ако надвишава левовата равностойност 
на 2000 евро и е в размер до 50 на сто от 
публичната помощ, свързана с инвестицията.
(2) Авансово плащане може да бъде заявено 
не по-рано от 10 работни дни и не по-късно от 
6 месеца от датата на сключване на договора 
за предоставяне на финансова помощ.
(3) При авансово плащане получателят пред-
ставя банкова гаранция в полза на ДФЗ – РА в 
размер 100 на сто от стойността на авансовото 
плащане или договор за поръчителство, когато 
това е предвидено в съответните наредби за 
прилагане на ПРСР 2014 – 2020 г.
(4) Когато получател е община, авансово 
плащане се допуска след представяне на:
1. банкова гаранция в полза на ДФЗ – РА в 
размер 100 на сто от стойността на авансовото 
плащане и решение на общинския съвет за 
поемането на дълг, или
2. запис на заповед, издадена от кмета на 
общината, в полза на ДФЗ – РА в размер 100 
на сто от стойността на авансовото плащане 
и решение на общинския съвет за одобряване 
на запис на заповед. 
(5) Срокът на валидност на гаранцията по 
ал. 3 и ал. 4, т. 1 или срокът за предявяване 
на плащанията при запис на заповед по ал. 4, 
т. 2 трябва да покрива срока на договора за 
предоставяне на финансова помощ, удължен 
с 6 месеца.
(6) Гаранцията се освобождава, а записът 
на заповед се връща на издателя, когато 
ДФЗ – РА установи, че сумата на одобрените 
за плащане разходи, съответстваща на фи-
нансовата помощ, свързана с инвестицията, 
надхвърля сумата на аванса.
(7) За проект, по който получателят е 
възложител по Закона за обществените по-
ръчки, авансовото плащане се изплаща след 
провеждане на всички процедури и сключване 
на договор за избор на изпълнител по Закона 
за обществените поръчки.
Чл. 82. (1) При кандидатстване за авансово 
плащане получателят на финансова помощ 
подава заявка за авансово плащане по обра-
зец, утвърден със заповед на изпълнителния 
директор на ДФЗ – РА, в областната дирекция 
на фонда по място на извършване на инвес-
тицията и прилага документи, посочени в 
образеца на заявката.
(2) Областната дирекция на ДФЗ – РА из-
вършва преглед на документите в присъствието 
на получателя на помощта.
(3) В случай на липса или нередовност на 
документите по ал. 1 областната дирекция на 
ДФЗ – РА връща документите на получателя 
на помощта заедно с писмено изложение на 
липсите и нередовностите.
(4) След отстраняване на констатираните 
нередовности по ал. 3 получателят на помощта 
има право в срока по чл. 81, ал. 2 отново да 
подаде заявка за авансово плащане.
(5) В срок до един месец от подаване на 
заявката за авансово плащане ДФЗ – РА 
изплаща одобрената сума или мотивирано 
отказва авансовото плащане със заповед на 
изпълнителния директор на ДФЗ – РА.
Чл. 83. (1) Междинно плащане е допус-
тимо за одобрена обособена част от проекта 
не повече от два пъти, когато проектът е със 
срок на изпълнение до 12 месеца, и до четири 
междинни плащания за проекти с период на 
изпълнение над 12 месеца.
(2) Междинно плащане може да бъде за-
явено не по-късно от четири месеца преди 
изтичане на крайния срок за изпълнение на 
проекта.
Чл. 84. (1) При кандидатстване за меж-
динно или окончателно плащане получателят 
на помощта подава заявка за плащане по 
образец, утвърден от изпълнителния дирек-
тор на ДФЗ – РА, в областната дирекция на 
фонда по място на извършване на проекта 
и прилага изискуемите документи съгласно 
приложимата наредба към съответната мярка 
от ПРСР 2014 – 2020 г. 
(2) При кандидатстване за междинно или 
окончателно плащане по проекти, за които 
няма публикувани наредби по съответните 
мерки по ПРСР 2014 – 2020 г. и се изпълняват 
при условията и по реда, определени в съот-
ветната стратегия за ВОМР, получателят на 
помощта подава заявка за плащане по обра-
зец, утвърден от изпълнителния директор на 
ДФЗ – РА, в областната дирекция на фонда 
по място на изпълнение на проекта и прилага 
документите, указани в заявката за плащане.
(3) Областната дирекция на ДФЗ – РА из-
вършва преглед на документите в присъствието 
на получателя на помощта.
(4) В случай на липса или нередовност на 
документите областната дирекция на фонда 
връща документите на получателя на помощ­
та заедно с писмено изложение на липсите и 
нередовностите.
(5) Получателят на помощта има право в 
срока по чл. 83, ал. 2 отново да подаде заявка 
за плащане.
(6) Държавен фонд „Земеделие“ – РА, има 
право да изиска и допълнителни документи, 
свързани с проекта.